armvectores/hy_wikipedia_2023 huggingface dataset:
Վաշինգտոն (այլ կիրառումներ)

Վաշինգտոն անունը կարող է ունենալ հետևյալ կիրառումները՝
Անձնանուններ

Ջորջ Վաշինգտոն — ԱՄՆ առաջին նախագահը։
Վաշինգտոն Իրվինգ (1783-1859), ամերիկյան ռոմանտիկների առաջին սերնդի գրող։Աշխարհագրական անվանումներ

Վաշինգտոն (Կոլումբիա) — ԱՄՆ մայրաքաղաքը
Վաշինգտոն (նահանգ) — ԱՄՆ նահանգներից մեկը
596

596 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 596 թվականն է, 
VI դարի 96-րդ տարին։


== Դեպքեր ==


== Ծնունդներ ==


== Մահեր ==
Չաթ (այլ կիրառումներ)

Չաթ, կարող է վերաբերել՝

Չաթ - գյուղ Արևմտյան Հայաստանում, Սեբաստիայի վիլայեթի Թոնուսի գավառակում
Չաթ - գյուղ Արևմտյան Հայաստանում, Բիթլիսի վիլայեթի Սղերդի գավառում
Էլիյահու Հանավի սինագոգ

Սինագոգ  Էլիյահու Խանավի (եբր. בית הכנסת אליהו הנביא, արաբ. كنيس النبي إلياهو), ժողովարան է Ալեքսանդրիայում, Եգիպտոսում գործող սակավաթիվ ժողովարաններից մեկն է։ Անվանվել է բիբլիական Եղիա մարգարեի անունով։ Ի սկզբանե գտնվել է քաղաքի ծայրամասում, իսկ այժմ Ալեքսանդրիայի կենտրոնում է։ Այն տեղավորում է 700 մարդ։


== Պատմություն ==
Սինագոգը կառուցվել է 1354 թվականին։ 1798 թվականին՝ Եգիպտական արշավանքի ընթացքում ֆրանսիական զորքերը պայթեցրել են շենքը։ Սինագոգը վերականգնել են 1850-ական թվականներին Եգիպտոսի ալբանական գահատոհմի անդամների միջոցներով։
Տանիքի մասնակի փլուզումից հետո ժողովարանի շենքը փաստացի գտնվում էր բաց երկնքի տակ, շենքի ներսը ենթարկվում էր արտաքին ազդեցությունների։ Անձրևաջրերը թափվում էին երկրորդ հարկում տեղակայված կանանց բաժին։ 2017 թվականին Եգիպտոսի հնությունների նախարարությունը 40 միլիոն եգիպտական ֆունտ է հատկացրել վթարային վերանորոգման և վերականգնման համար, որը տևել էր մինչև 2020 թվականի հունվար։ Վերականգնումից հետո, 2020 թվականի հունվարի 10-ին, ժողովարանը բացվել է, բացման արարողությանը ներկա են եղել 3 հրեա։


== Ծանոթագրություններ ==
Աստերոիդների ցանկ (21201-21300)

Աստերոիդների ցանկ (21101-21200)  • Աստերոիդների ցանկ  • Աստերոիդների ցանկ (21301-21400)
 Աստերոիդների ցանկ (21101-21200)  • Աստերոիդների ցանկ  • Աստերոիդների ցանկ (21301-21400)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Վալ դե Բոի

Վալ դե Բոի (իսպ․՝ Valle de Bohí, կատ․՝ La Vall de Boí), հովիտ, բնակավայր և մունիցիպալիտետ Իսպանիայում, Լիեյդա նահանգում (Կատալոնիա ինքնավար համայնքում)։ Մունիցիպալիտետը գտնվում է Ալիտա Ռիբագորսա շրջանում։ Զբաղեցնում է 219․49 կմ2 տարածք։ Բնակչությունը 1076 մարդ (2010 թվականի տվյալներով)։ Հովիտում տեղաբաշխված են ինը ռոմանական եկեղեցիներ, որոնք ներառված են Իսպանիայի համաշխարհային ժառանգության մեջ։


== Արտաքին հղումներ ==
Պաշտոնական էջ Վալ դե Բոի  Archived 2007-07-03 at the Wayback Machine.
Կոնստանտին Բատյուշկով

Կոնստանտին Նիկոլաևիչ Բատյուշկով (ռուս.՝ Константин Николаевич Батюшков, մայիսի 18 (29), 1787[…], Վոլոգդա, Ռուսական կայսրություն[…] - հուլիսի 7 (19), 1855[…], Վոլոգդա, Ռուսական կայսրություն[…]), ռուս բանաստեղծ։ Գործունեությունն սկսել է զինվորական և դիվանագիտական ծառայությամբ։ Աշխարհայացքը ձևավորվել է 18-րդ դարում ֆրանսիական լուսավորիչների գաղափարների ազդեցությամբ։ Մասնակցել է «Արզամաս» գրական խմբակին։ Եղել է, այսպես կոչված, «թեթև պոեզիայի» պարագլուխը։ Գովերգել է բարեկամությունը, սերը, հայրենասիրությունը։ Լավագույն գործերից են՝ «Իմ հանճարը» (1815 թվական), «Տավրիդա» (1817 թվական), «Մեռնող Տասսոն» (1817 թվական)։ Վերջին շրջանի ստեղծագործություններին բնորոշ է անկումայնությունը։ 1822 թվականից տառապել է հոգեկան հիվանդությամբ և դադարել ստեղծագործել։ Բատյուշկովին բարձր են գնահատել Ա․ Պուշկինը, Վ․ Բելինսկին։


== Ծանոթագրություններ ==


== Արտաքին հղումներ ==
К. Н. Батюшков. Батюшков: Вечные сны Собрание сочинений, общие работы, воспоминания современников, жизнь поэта, родословная, творчество, библиография, альбом
К. Н. Батюшков стихи и проза поэта. Archived 2014-02-22 at the Wayback Machine. Краткая биография.
К. Н. Батюшков на feb-web. Полное собрание сочинений, монографические исследования
К. Н. Батюшков Биография, широко представлена критика, монографические работы
Батюшков в библиотеке поэзии Собрание сочинений, переводы, критика
Константин Батюшков. Стихи в «Антологии русской поэзии»
ЧУЖОЕ — МОЁ СОКРОВИЩЕ (Из записной книжки 1817 г.)
Батюшков К. Н. Собрание стихотворений на stroki.net
Բուգորոկ (գյուղ, Ելանեցի շրջան)

Բուգորոկ (ուկրաիներեն՝ Бугорок), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1925 թվականին։
2001 թվականի տվյալներով Բուգորոկ գյուղում բնակվում էր 6 մարդ։ Բնակավայրը զբաղեցնում է 0,06 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպիտակ դրոշ

Սպիտակ դրոշ (այսինքն առանց նշանների և պատկերների հարթություն, որը բացառապես սպիտակ գույնի է), պատմության տարբեր ժամանակաշրջաններում տարբեր իմաստներ արտահայտող դրոշ։


== Ժամանակավոր հրադադարի և բանակցությունների նշան ==
Ներկայումս սպիտակ դրոշ միջազգային հարաբերություններում ընդունված է համարել որպես խնդրանք կամ պահանջ՝ դադարեցնելու ռազմական գործողությունները։ Այն դիտարկվում է որպես հրադադարի և բանակցությունների շարունակման նշան։ Սպիտակ դրոշը նաև կապիտուլյացիայի նշանն է, այսինքն հակառակ կողմի ողորմածությանը հանձնվելը։ Սպիտակ դրոշի կիրառումը նախատեսվում է Ժնևյան կոնվենցիայով։


== Օմայաններ ==
Օմայաններ իսլամական աշխարհի վրա իշխել են ավելի քան 90 տարի (661—750) և օգտագործել են սպիտակ դրոշը որպես նշան, որը խորհրդանշում է Մուհամմադ մարգարեի առաջին հաղթանակը Բադրի ճակատամարտում։ Օմայանների մոտ սպիտակը խորհրդանշել է նաև Աբբասյաններից տարբերակումը, որոնց նշանը սև գույնն էր։ Բացի այդ սպիտակը համաարաբական գույներից մեկն է։


== Բուդդիստական երկրներ ==
Բուդդիզմում սպիտակ գույնը ողբի նշանն է, այդ իսկ պատճառով բուդդիստական երկրներում սպիտակ դրոշները խորհրդանշում են այն, ինչ ուրիշ երկրներում՝ սև դրոշները։


== Մինամոտո կլան ==
Մինամոտո և Տայրա կլանների (տոհմերի) ընդդիմադրության ժամանակ (1180—1185), Մինամոտո կլանը հանդես է եկել սպիտակ դրոշի ներո, իսկ Տայրաները՝ կարմիր դրոշի։ Մինամոտոյի հաղթանակից հետո, նրանց դրոշը դարձավ Ճապոնիայի դրոշի բաղկացուցիչ գույներից մեկը։


== Ֆրանսիայի թագավորություն ==

Այսպես կոչված Հին կարգերի ժամանակ (ֆր.՝ Ancien Régime), սկսած XVII դարից, Ֆրանսիայի թագավորական դրոշը եղել է սպիտակ դրոշը, որի վրա կարող էին պատկերել հերալդիկ նշաններ կամ Սուրբ Հոգու շքանշանը։


== Թալիբանյան Աֆղանստան ==
Աֆղանստանի քաղաքացիական պատերազմի ժամանակ թալիբները օգտագործել են սպիտակը որպես իրենց նշան և դրոշ։ Երբ գրավվեց Քաբուլը 1996 թվականին Աֆղանստանի պետական դրոշը փոխվեց սպիտակի, որը խորհրդանշում էր հավատի և իշխանության մաքրությունը։ Ավելի ուշ, 1997 թվականին նրա վրա ստորագրվեց շահադան։


== Տես նաև ==
Կարմիր դրոշ
Սև դրոշ
Ծիածանի դրոշ
Բոզոյան

Բոզոյան, հայկական ազգանուն։


== Ազգանունը կրողներ ==
Ազատ Արտաշի Բոզոյան (1954), բյուզանդագետ, հայագետ։
Շուրա Երվանդի Բոզոյան (1932-2012), մաթեմատիկոս։


== Գրական հերոսներ ==
Դատավոր Բոզոյան, Աբել Միքայելյանի «Փոփոխության քամին» վեպի հերոսներից։


== Ծանոթագրություններ ==
Կարմրազգեստ կինը

«Կարմրազգեստ կինը» (անգլ.՝ The Woman in Red), ռեժիսոր Ջին Ուայլդերի` 1984 թվականին թողարկված կինոնկար։ «Լավագույն երգի» համար արժանացել է «Օսկար» մրցանակի։ Այն 1975 թվականին թողարկված «Եվ փղերը կարող են սխալ լինել» ֆրանսիական ֆիլմի վերաթողարկումն է։


== Սյուժե ==
Մի անգամ Թեդին հայտնվում է գեղեցկուհու ննջասենյակի պատուհանի ետնամասում գտնվող քիվի վրա, և այդ ամենը նկարահանում է հեռուստատեսությունը։ Ինչպե՞ս է նա հայտնվել այս անհեթեթ իրավիճակում։ Ամբողջ մեղքը կարմիր հագուստով կնոջ` Շառլոտայի ցնցող գեղեցկությունն է։ Թեդի Փիրսն ունի այն ամենը, ինչ անհրաժեշտ է երջանիկ կյանքի համար` գեղեցիկ կին, երեխաներ, լավ աշխատանք, ընկերներ։
Ամեն ինչ լավ կլինի, բայց նա հուսահատ կարոտում է և ապրում միջին տարիքի ճգնաժամ։ Տեսնելով ծածանվող կարմիր հագուստ կրած ցնցող գեղեցկուհուն` նա սիրահարվում է նրան, և այժմ նրա միակ նպատակն է գեղեցկուհու անկողին մտնել։ Իր ողջ ազատ ժամանակվա ընթացքում նա գաղտնի հետապնդում է իր կրքի առարկային՝ փորձելով ինչ-որ բանի հասնել։
Նրա ընկերներն անում են դժվարին քայլեր, որպեսզի քողարկեն նրան. նվիրական ցանկության կատարումը մոտ է, բայց...


== Դերերում ==
Ջին Ուայլդեր` Թեդի Փիրս
Չարլզ Գրոդին` Բադի
Քելլի Լեբրոք` Շառլոտա
Ջոզեֆ Բոլոնիա` Ջոուի
Ջուդիթ Այվի` Դիդի Փիրս
Մայքլ Հադլսթոն` Մայքի
Գիլդա Ռադներ` տիկին Միլներ
Քայլ Հեֆներ` Ռիչարդ
Մայքլ Զորեք` Շելլի
Բիլլի Բեք` գինեպան
Քայրա Սթեմփլ` Միսսի Փիրս
Ռոբին Իգնիկո` Բեքի Փիրս
Վայոլա Քեյթս Սթիմփսոն` Մամա Դելլ
Դեննի Ուելս` մաեստրո D 
Բադի Սիլբերմեն` Հիլբերթ


== Սաունդթրեք ==
Ֆիլմում հնչում է Սթիվի Ուանդերի հեղինակած հանրահայտ «I Just Called to Say I Love You» երգը, որի համար ֆիլմը ստացել է նաև «Օսկար» կինոմրցանակ (1985, «Ֆիլմի լավագույն երգ» անվանակարգում)։


== Հետաքրքիր փաստեր ==
Ֆիլմի հանգուցային տեսարանը (ծածանվող կարմիր զգեստով Շառլոտան, որին տեսնում է Թեդին) ուղիղ հղում է 1955 թվականի «Յոթերորդ տարվա մարմաջ» ֆիլմից հայտնի դրվագին, որտեղ օդի հոսքից համանման ձևով ծածանվում է գլխավոր հերոսուհու սպիտակ զգեստը, որին մարմնավորել է Մերիլին Մոնրոն (հետագայում պաշտամունքային դարձած կերպարը)։
Ֆոտոմոդել Շառլոտայի դերակատար Քելլի Լեբրոքը նկարահանումների ժամանակ անձամբ եղել է մոդել, ընդ որում՝ բավականին հայտնի։ «Կարմրազգեստ կինը» ֆիլմը դարձել է նրա առաջնելույթը կինոյում և նոր գործունեության սկիզբը։ Ֆիլմի թողարկման տարում ամուսնացել է նրա պրոդյուսեր Վիկտոր Դրայի հետ (որի հետ մինչ այդ մի քանի տարի հանդիպել էր), իսկ 1986 թվականին տեղի ունեցած ամուսնալուծությունից մեկ տարի անց նրա երկրորդ ամուսինն է դարձել Սթիվեն Սիգալը։ 1990 թվականին Քելլին Սիգալի հետ նկարահանվել է «Հակառակ մահի» մարտաֆիլմում։


== Ծանոթագրություններ ==


== Արտաքին հղումներ ==
Ֆիլմը «All Movie Guide» կայքում(չաշխատող հղում)(անգլ.)
Ելան (Սավալայի վտակ)

Անվան այլ կիրառումների համար տե՛ս՝ Ելան (այլ կիրառումներ)Ելան (ռուս.՝ Елань), գետ Ռուսաստանում, հոսում է Վորոնեժի մարզում։ Գետաբերանը տեղակայված է Սավալա գետի ափին։ Գետի երկարությունը 165 կմ է,ավազանի տարածքը 3630 կմ2 է։ ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միդռիկու

Միդռիկու (էստ․՝ Mõdriku), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 109 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կաշկարովո (գյուղ, Միյակինսկի շրջան)

Անվան այլ կիրառումների համար տե՛ս՝ ԿաշկարովոԿաշկարովո (ռուս.՝ Кашкарово, բաշկիրերեն՝ Ҡашҡар), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 72 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիցցոֆեռատո

Պիցցոֆեռատո  (իտալերեն՝ Pizzoferrato), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 1189 մարդ։ Բնակչության խտությունը՝ 40 մարդ/կմ²։ Տարածքը՝ 30 կմ²։ Փոստային ինդեքս` 66040։ Հեռախոսային կոդ` 0872։ Այստեղ է ծնվել իտալո-ամերիկացի նշաանավոր ըմբիշ Բրունո Սամարտինոն։


== Ծանոթագրություններ ==
Թավրիզ

Թավրիզ (պարսկերեն և ադրբեջաներեն՝ تبریز Թեբրիզ), քաղաք Իրանի հյուսիս-արևմուտքում, Աջիչայ գետի հովտում, 1364 մ բարձրության վրա։ Բնակչությունը՝ 1 558 693 մարդ (2016)։


== Պատմություն ==
Հիմնադրել են Սասանյանները 3-4 դդ.։ Ենթադրում են, որ անվանումն առաջացել է հին պարսկերեն թեբրիզ «տենդը վանող» բառից (նկատի են ունեցել տեղանքի առողջարար կլիման)։ Հայ մատենագրության մեջ առաջին հիշատակությունը պահպանվել է Փավստոս Բուզանդի մոտ (5-րդ դար)։ Հայ մատենագրության մեջ հիշատակվում է Թաւրէզ, Թաւրէժ, Թավրէժ և այլ ձևերով։


== Տես նաև ==
Թեհրան
Սպահան
Նոր Ջուղա


== Ծանոթագրություններ ==


== Արտաքին հղումներ ==
Թավրիզի քաղաքապետարան Archived 2007-02-16 at the Wayback Machine.
Թավրիզի քաղաքապետարանի տեղեկատվական ծառայություն
Թավրիզի հարյուրավոր նկարներ
Կոլոնա (գյուղ, Իվանիչևի շրջան)

Կոլոնա (ուկրաիներեն՝ Колона), գյուղ Ուկրաինայի Վոլինի մարզի Իվանիչևի շրջանում։ Հիմնադրվել է 1577 թվականին։
2001 թվականի տվյալներով Կոլոնա գյուղում բնակվում էր 605 մարդ։ Բնակավայրը զբաղեցնում է 17 կմ² տարածք։ Բնակչության խտությունը կազմում էր 35,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալֆրեդ Շմիդտ

Ալֆրեդ Շմիդտ (ֆր.՝ Alfred Schmitt, նոյեմբերի 30, 1907(1907-11-30), Բուստ - ապրիլի 2, 1975(1975-04-02), Ստրասբուրգ), ֆրանսիացի աստղագետ, աշխատել է Ալժիրի աստղադիտարանում։
Աստերոիդների հայտնաբերող, ով 30-ական և 40-ական թվականներին աշխատել է Ալժիրի աստղադիտարանում, իսկ 1949 թվականից սկսել է աշխատել Բելգիայի թագավորական աստղադիտարանում։ Նրա կողմից հայտնաբերվել է ընդհանուր առմամբ 4 աստերոիդ, առաջինը 1932 թվականին Ալժիրի աստղադիտարանում, մյուսները՝ 1952 թվականին Բելգիայում։
Ամուսնացել է իր գործընկեր Օդետ Բանկիլյոնի հետ։ 1955-1958 թվականներին աշխատել է Կիտոյի աստղադիտարանի տնօրեն։ Թոշակի է անցել 1973 թվականին։
Իր հայտնաբվերած առաջին աստերոիդը անվանել է իր գործընկեր Լուի Բոյերի պատվին, իսկ նա իր հերթին իր հայտնաբերած աստերոիդներից մեկը անվանել է Ալֆրեդ Շմիդտի պատվին ((1617) Ալշմիտ)։


== Ծանոթագրություններ ==
Ուրս Բյուլհեր

Ուրս Բյուլեր (հուլիսի 19, 1971(1971-07-19), Լյուցերն, Շվեյցարիա), շվեյցարացի տենոր, օպերային երգիչ, Il Divo խմբի չորս մենակատարներից մեկը։


== Կենսագրություն ==
Ուրս Բյուլերը ծնվել է 1971 թվականի հուլիսի 19-ին Լյուցեռն գավառի Վիլիզաու համայնքում։ Երաժշտության հետ ծանոթությունը սկսել է հինգ տարեկանում. նա սովորել է նվագել ջութակ և երգել է տեղի եկեղեցու մանկական երգչախմբում։ Որոշ ժամանակ անց նա սովորել է նվագել կիթառ, դաշնամուր, կլառնետ։ 20 տարեկանում ավարտել է Լյուցեռնի դպրոցական և հոգևոր երաժշտության ակադեմիայում։ Սովորելով Ակադեմիայում՝ Ուրսը կազմակերպել է «Сonspiracy» խումբը։ 5 տարի անց ստացել է Ամստերդամի կոնսերվատորիայի վոկալի բաժնի դիպլոմ, որտեղ նրա ուսուցիչներն էին, մասնավորապես, Յոյսթ Վինբերգը և Ուդո Ռայնեմանը։ Ակադեմիայում և կոնսերվատորիայում սովորելու տարիներին նա բացի շվեյցարական գերմաներենից տիրապետում էր մի քանի լեզուների. ֆրանսերեն, անգլերեն, հոլանդերեն, ինչպես նաև խոսակցական մակարդակով՝ իսպաներեն և իտալերեն։
Մի շարք տարիների ընթացքում Ուրսը հանդես է եկել Նիդերլանդների օպերային ընկերությունում (հոլ.՝ Netherlands Operaa Gezelschap): Նաև մասնակցել է Զելբուրգյան փառատոնին։


== Il Divo-ի կազմում ==

2003 թվականի դեկտեմբերին Ուրս Բյուլերը սկսեց հանդես գալ նորաստեղծ «Il Divo» խմբում։ Սկսած 2004 թվականից՝ նա մասնակցություն է ունենում կվարտետի համաշխարհային շրջագայություններում, ինչպես նաև նրանք միասին երաժշտական ալբոմներ են ստեղծում, որ շատ ազգային չարթերում առաջին տեղեր են վաստակում։
Նա նաև մասնակցում է տարատեսակ միջազգային երաժշտական փառատոնների։


== Անձնական կյանք ==
2007 թվականից քաղաքացիական ամուսնության մեջ է «Il Divo» խմբի դիմահարդար Տանյա Ռոդնիի հետ (անգլ.՝ Tania Rodney): Նրանք ունեն դուստր՝ Վիլհելմինան (23 դեկտեմբերի 2008 թ.): Բնակվում է Լոնդոնում, Մեծ Բրիտանիա։


== Սկավառակագրություն ==
Il Divo (Il Divo-ի կազմում, 2004)
Ancora (Il Divo-ի կազմում, 2005)
The Christmas Collection (Il Divo-ի կազմում, 2005)
Voices from the FIFA World Cup (Il Divo-ի կազմում, 2006)
Siempre (Il Divo-ի կազմում, 2006)
The Promise (Il Divo-ի կազմում, 2008)
An Evening with Il Divo - Live in Barcelona (Il Divo-ի կազմում, 2009)
Wicked Game (Il Divo-ի կազմում, 2011)
Live in London (Il Divo-ի կազմում, 2012011, DVD)
The Greatest Hits Deluxe Edition (Il Divo-ի կազմում, 2012)
A Musical Affair (Il Divo-ի կազմում, 2013)
Amor & Pasión (Il Divo-ի կազմում, 2015)


== Ծանոթագրություններ ==


== Արտաքին հղումներ ==
«Urs of Il Divo» (անգլերեն)։ The Official Il Divo Site։ Արխիվացված է օրիգինալից 2012-07-29-ին։ Վերցված է 2012-01-08
Սապեասու

Սապեասու  (պորտ.՝ Sapeaçu), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Սալվադոր Ագլոմերացիայում։ Մտնում է Սանտու Անտոնիու դի Ժուզես գավառի կազմի մեջ։ Բնակչությունը կազմում է 17 367 մարդ՝ 2006 թվականի տվյալներով։ Գրավում է 125,582 կմ2 տարածք։ Բնակչության խտությունը՝ 138.3 մարդ/կմ²։


== Պատմություն ==
Քաղաքը հիմնադրվել է 1953 թվականի ապրիլի 27-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 44.225.813,0 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝2.609,81 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,677 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Մաուրինո (գյուղ, Բորիսոգլեբսկի շրջան)

Անվան այլ կիրառումների համար տե՛ս՝ ՄաուրինոՄաուրինո (ռուս.՝ Маурино), գյուղ Ռուսաստանի Յարոսլավլի մարզի Բորիսոգլեբսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կողթ

Անվան այլ կիրառումների համար տե՛ս՝ Կողթ (այլ կիրառումներ)Կողթ, գավառ Մեծ Հայքի Արցախ նահանգի կազմում։
Ընդգրկում էր Մռավի լշ-ի հս. լանջերը Ա Շամքոր գետակի ավազանը (մինչե Շամքոր քաղաքը), արմ-ում հասնում Տուս (Տավուշ) գետակի հոսանքը։ Մինչև, թաթար-մոնղոլների տիրապետության հաստատումը (XIII դ. 1-ին կես) մտել է Արցախի Առանշահիկների իշխանության մեջ, այնուհետև անցել է Զաքարյան իշխանապետության Վահրամյան ճյուղին, որի իշխանանիստն էր Գագ բերդը (Վահրամ Գազեցի և հաջորդները)։ Ուշ միջնադարում Կ. բաժանված էր երկու մասի՝ Շամքոր գավառ և Զակամ։ Առաջինն ընդգրկում էր Շամքոր գետակի, երկրորդը՝ Զակամի ավազանները։ XVII դ. սկզբին երկուսն էլ ունեին իրենց մելիքությունները, որոնք կարճատև գոյությունից հետո կուլ գնացին նրանց հարևանությամբ գոյացած Գանձակի իշխանությանը։ Կ-ի եկեղեցական թեմը ենթարկվել է Աղվանից (հետագայում՝ Գանձասարի) կաթողիկոսությանը։ Հոգևոր կենտրոնն էր Ս. Թարգմանչաց վանքը (խաչակապ գյուղի մոտ)։ Հետագայում, երբ թեմը բաժանվեց երկու մասի, երկրորդ եպիսկոպոսանիստը դարձավ Վերին Զակամ ավանը։ Հնում Կ. հռչակված էր քարախնկի (պաղլեղ) հանքերով (Փիփ գյուղի մոտ)։


== Աշխարհագրություն ==


== Պատմություն ==


== Տես նաև ==
Արցախ
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Ապոլլոն և Դաֆնիս (նկար)

«Ապոլլոն և Դաֆնիս» (իտալերեն՝ Apollo e Dafni), նկար Պիետրո Պերուջինոյի դիցաբանական սյուժեի վրա, որը նա կատարել է 1495 թվականին։ Այն վաճառվել է Փարիզի Լուվրին 1883 թվականին, որտեղ ցուցադրվում է մինչ օրս և հայտնի է թանգարանի կատալոգում «Ապոլոն և Մարսիա» անվանումով։ 1880-ականներին այն սխալմամբ վերագրվեց  Ռաֆայել Սանտիի վրձնին։


== Նկարագրություն ==
«Ապոլոն և Դաֆնիս»-ը Պերուջինոյի ամենահայտնի գործերից է, որը պատվիրել էր Լորենցո Մեդիչին։
Նկարի հետին պլանում պատկերված է քաղաքի կամ ամրոցի, եռակամար կամուրջի, ծառերի, բլուրների և գետերի Պերուջինոյի աշխատանքների համար բնորոշ անաղմուկ գյուղական բնապատկերը։ Առաջին պլանում երկու մերկ ֆիգուրներ ակնարկում են, որ նկարը գրված է անտիկ սյուժեի հիման վրա։ Այս և այլ դասական տեղեկանքները ցույց են տալիս, թե ինչպես է առաջարկվել աշխատանքը վերծանել Ֆլորենցիայի հումանիստ վերնախավի կողմից։
Աջ կողմում կանգնած կոնտրապոստ կերպարը, ըստ երևույթին Ապոլլոն Աստվածն է։ Նրա ձախ ձեռքում երկար, բարակ փայտ է, մեջքին՝ աղեղ և նետաման։ Մի փոքր ձախ՝ խոտերի մեջ, քնարն է, նրա տիպիկ երաժշտական ​​գործիքը։ Ապոլլոնի կեցվածքը հիմնված է Պրաքսիտելեսի «Հերմես և Դիոնիսիոս» հերմեսյան քանդակի վրա, որն այժմ շատ հայտնի է որպես «Հերմեսը նորածին Դիոնիսոսի հետ» անվամբ (հայտնաբերվել է 19-րդ դարում)։
Ձախ կողմում պատկերված է ֆլեյտա նվագող երիտասարդի կերպարը։ Նրա կեցվածքը սկիզբ է առել Հերմես Լիսիպոսի քանդակից, որը հայտնի է որպես «Հանգստացող Հերմես»։ Ներկայումս քննարկվում է այն հարցը, թե ով է հենց այդ կերպարը։ Կարծիք կա, որ միգուցե սա սատիրա Մարսիասն է։ Այս դեպքում նկարը նվիրված է հունական առասպելին` սատիրայի և արվեստի աստծո Ապոլլոնի միջև երաժշտական ​​մրցույթի մասին, դրանում Մարսիասը, որը հմտորեն տիրապետում էր ֆլեյտա նվագելուն, մարտահրավեր է նետում Ապոլլոնին, նա կազմակերպում է մրցույթ, որում հաղթում է, և պատժի ժամանակ պատռում հակառակորդի մաշկը։
Այնուամենայնիվ, հետազոտողների մեծ մասը դեռ հակված է հավատալու, որ Պերուջինոն ընդհանրապես չի պատկերել Մարսիին, այլ Դաֆնիսին՝ մի երիտասարդ հովվի, որը, ըստ վարկածներից մեկի, մահացավ Ապոլոնի հանդեպ դժբախտ սիրուց։ Ի դեպ, Դաֆնիսը Լավր անվան հունական ձևն է, և այդ պատճառով գուցե նկարիչը փորձել է այս կերպ իր աշխատանքը կապել Լորենցո Մեդիչիի անվան հետ։


== Ծանոթագրություններ ==


== Գրականություն ==
Vittoria Garibaldi. Perugino. In: Pittori del Rinascimento. — Firenze: Scala, 2004 (ISBN 888117099X).
Pierluigi De Vecchi ed Elda Cerchiari. I tempi dell’arte. — Milano: Bompiani, 1999 (ISBN 88-451-7212-0).
Stefano Zuffi. II Quattrocento. — Milano: Electa, 2004 (ISBN 8837023154).


== Արտաքին հղումներ ==
Ապոլոն և Մարսիաս // Ministère de la culture. République Française.
Նկարը Լուվրի կայքում
Բատական բլիթ

Բատական բլիթներ (անգլ.՝ Bath bun), խմորիչով խմորի քաղցր կտորներ, ունեն կլոր ձև, միջուկը թխված շաքարե գնդիկներից է, երեսին ցանված է շաքարի փոշի։ Միջուկին երբեմն ավելացնում են նաև ցուկատ, հաղարջ, չամիչ և խաղող։
Բատական բլիթները հնարավոր է 18-րդ դարի «Բատական տորթի» շարունակությունն են կազմում։ Առաջին անգամ դրանք հիշատակվում են 1763 թվականին և մինչև օրս արտադրվում են Անգլիայի Բատ քաղաքում։ Միակ փուռը, որտեղ դրանք մինչև օրս պատրաստվում են, Բատի փուռն է իր Չելսիրոուդ, Վեստենհայսթրիթ խանութներով։ 18-րդ դարի բնագիր բաղադրատոմսում օգտագործվում էր նաև բրիոշ կամ յուղով ու ձվով խմորից բուլկի, որի վրա ցանում էին քեմոնի սերմեր կամ շաքարի փոշի։ Բատական բլիթները իրենց այժմյան տեսքով ստեղծվել են Բատում` այցելուներին հանքային ջրերով բուժող բժիշկ Վիլյամ Օլիվերի կողմից։ Հետագայում նա, երբ հասկացավ, որ բլիթները շատ յուղալի են ռևմատիզմով հիվանդների համար, ստեղծեց Օլիվեր թխվածքաբլիթները։


== Տես նաև ==
Օլիվեր (թխվածքաբլիթ)


== Ծանոթագրություններ ==


== Արտաքին հղումներ ==
Традиционный рецепт батской булочки Archived 2016-03-03 at the Wayback Machine.
Рецепт батской булочки Archived 2007-02-12 at the Wayback Machine.
О городе Бате
Доктор Оливер
Խորհրդային սահմանադրություններ

Խորհրդային սահմանադրություններ, Խորհրդային Սոցիալիստական Հանրապետությունների Միության (ԽՍՀՄ) սահմանադրության երեք տարբերակ, որոնք գործել են 1924 թվականի հունվարի 31-ից մինչև 1991 թվականի դեկտեմբերի 26-ը։ Օրենսդրականորեն ձևակերպել են հասարակական հարաբերություններն ու կարգը։ Եղել է երեք տասեակի՝ ԽՍՀՄ սահմանադրություն, միութենական հանրապետությունների սահմանադրություններ և ինքնավար հանրապետությունների սահմանադրություններ։
Վարչատարածքային միավորների (միութենական հանրապետություններ, ինքնավար մարզեր) սահմանադրությունները կառուցվել են ԽՍՀՄ սահմանադրությանը համապատասխան՝ հաշվի առնելով հանրապետությունների ազգային-տնտեսական առանձնահատկությունները, ինչի պատճառով էլ ունեցել են կառուցվածքային որոշ տարբերություններ։ Ինքնավար հանրապետությունների սահմանադրությունները կառուցվել են այն միութենական հանրապետության սահմանադրությանը համապատասխան, որի կազմում դրանք գտնվել են։ Խորհրդային առաջին սահմանադրությունը 1918 թվականի ՌՍՖՍՀ սահմանադրությունն էր։ Այդ սահմանադրության շատ սկզբունքներ արտացոլվել էին սովետական իշխանության առաջին դեկրետներում և մշակվել դեռևս խորհրդայնացման շրջանում։ Սահմանադրությունը մշակվել է Լենինի անմիջական ղեկավարությամբ 1918 թվականի սահմանադրության 1-ին բաժնում ներառված էր աշխատավոր և շահագործվող ժողովրդի իրավունքների դեկլարացիան։ Այն ամրագրում էր «Հոկտեմբերյան հեղափոխության նվաճումները և պրոլետարիատի դիկտատուրան, որպես սոցիալիզմի կառուցման հիմնական գործիք», իսկ որպես այդ դիկտատուրայի պետական ձև՝ բանվորների, գյուղացիների և կարմիր բանակայինների դեպուտատների խորհուրդները։ Բանվոր դասակարգին, մյուս դասակարգերի համեմատ, տրվում էին որոշակի արտոնություններ (ոչ աշխատավոր դասակարգերը և խմբերը զրկվում էին քաղաքական իրավունքներից, սահմանափակվում էր ընտրական իրավունքը և այլն)։
Վերոնշյալ սկզբունքներն օգտագործվել էին նաև 1924 ԽՍՀՄ թվականի սահմանադրության հիմքում, որն օրենսդրականորեն ամրագրում էր ԽՍՀՄ-ի կազմավորումը։ ԽՍՀՄ հաջորդ սահմանադրությունն ընդունվել է 1936 թվականի դեկտեմբերի 5-ին (Ստալինյան սահմանադրություն), որը հիմնվում էր 1924 թվականի սահմանադրության վրա։ Պետական իշխանության կազմակերպման քաղաքական ձևը կենտրոնում և տեղերում դարձան աշխատավորների դեպուտատների խորհուրդները։ 1936 թվականի սահմանադրության հիման վրա մշակվել և ընդունվել են միութենական հանրապետությունների սահմանադրությունները (1937 թվականին, բռնազավթված մերձբալթյան հանրապետություններում՝ 1940 թվականին, Մոլդովական ԽՍՀ-ում՝ 1941 թվականին)։
Սահմանադրություններ են ընդունվել նաև բոլոր ինքնավար ԽՍՀ-ներում։ ԽՍՀՄ վերջին սահմանադրությունն ընդունվել է 1977 թվականի հոկտեմբերի 7-ին (Բրեժնևյան սահմանադրություն), որը ներառել է 1936 թվականից հետո խորհրդային հասարակարգում կատարված փոփոխությունները։ Նոր սահմանադրությունը զարգացրել է նախկին խորհրդային սահմանադրությունների, ինչպես նաև սոցիալիստական ճամբարի մյուս հանրապետությունների սահմանադրական սկզբունքները։ ԽՍՀՄ սահմանադրության սկզբունքներով մշակվեցին և 1978 թվականին ընդունվեցին միութենական հանրապետությունների սահմանադրությունները։ 1978 թվականին սահմանադրություններ ընդունեցին նաև ԻԽՍՀ-ները։
Լիցեյ № 13 (Դոնի Ռոստով)

Լիցեյ № 13 (Դոնի Ռոստով), հասարակական հաստատություն Դոնի Ռոստովում։ Շենքը կառուցվել է 1892 թվականին։ Շենքի ծրագրի հեղինակը համարվում է ճարտարապետ Նիկոլայ Դուրբախը։ Ի սկզբանե շենքում գործել է կանանց Եկատերինյան գիմնազիան (Նոր Նախիջևան)։ Լիցեյի շենքն ունի մշակութային ժառանգության օբյեկտի կարգավիճակ։


== Պատմություն ==
19-րդ դարի վերջում Նոր Նախիջևանում հիմնադրվեց կանանց գիմնազիա։ Ստացել է «Եկատերինյան» անվանումը, ի պատիվ հիմնադիր Եկատերինա Երկրորդ թագուհու։ Շենքը կառուցվել է 1892 թվականին։ Շենքի ծրագրի հեղինակը համարվում է ճարտարապետ Ն.Ն. Դուրբախը։ Ի սկզբանե շենքն ունեցել է 2 հարկ։
Կանանց Եկատերինյան գիմնազիան եղել է քաղաքի ամենաէլիտար ուսումնական հաստատությունը։ Այնտեղ ուսանել են Աստծո օրենքները, ֆրանսերեն, ռուսերեն, աշխարհագրություն, պատմություն, ձեռագործ աշխատանք, նկարչություն։ Սկզբում դպրոցի ուսման տևողությունը կազմել է 8 տարի, 1910 թվականից` 9 տարի։
1921 թվականին գիմնազիայի շենքի տարածքում բացվել է խորհրդային Առաջին աշխատանքային դպրոցը (Ց.Դ. Մարկովի անվան)։ 1930-ական թվականներին դպրոցը կրել է Կառլ Մարքսի անունը։ 1943-1944 թվականներին շենքի տարածքում գործել է հոսպիտալ և ռազմական հաստատություն։ Հետո շենքը վերանորոգվել է և 1952 թվականին բացվել և ստացել է «Լիցեյ № 13» անվանումը։


== Ծանոթագրություններ ==


== Գրականություն ==
Волошинова Л. Ф. Бульварная площадь. — Ростов-на-Дону: Донской издательский дом, 2001. — (Серия "Судьбы улиц, площадей, зодчих"). — ISBN 5-87-688-202-X
Ճանճերի գերեզմանոց

Ճանճերի գերեզմանոց (անգլ.՝ Flies' graveyard, flies' cemetery), անվանում, որն օգտագործվում է Միացյալ Թագավորության տարբեր մասերում հաղարջով կամ չամիչով քաղցր խմորեղենի համար (շերտակարկանդակ, կարկանդակ, կեքս)։ Անվանումը գալիս է մի կատակից, որ չամիչը հիշեցնում է սատկած ճանճեր։ Շոտլանդիայում դրանք հայտնի են որպես ճանճային բլիթներ, մրգային սլայսներ կամ մրգային քառակուսիներ, իսկ Հյուսիսային Իռլանդիայում՝ հաղարջային քառակուսիներ։ Անգլիայի հյուսիս-արևելքում թխում են ճանճային բլիթներ կամ ճանճերով կուտապ։ Ուելսում այն կոչվում է Cacen Pwdin։


== Բաղադրատոմս ==
Բաղադրատոմսը նման է Mince pie քաղցր կուտապին, որը լցոնված է մրգի չրերով և համեմունքի խառնուրդով, որն ավանդաբար ուտում են Միացյալ Թագավորությունում Սուրբ ծննդյան տոներին։
«Գարիբալդի» բիսկվիթը, որը պարունակում է մանրացված հաղարջի շերտ, Միացյալ Թագավորությունում հայտնի է որպես «ճզմված ճանճ» կամ «սատկած ճանճ» բիսկվիթ։


== Ծանոթագրություններ ==
Քարափաձոր

Քարափաձոր, կիրճ Հայաստանի Վայոց ձորի մարզի և Ադրբեջանի Արփա գետի միջին հոսանքում, Արփի և Արենի բնակավայրերի միջև։ Ձգվում է մոտ 12 կմ։ Խորությունը 40–150 մ է։ Անտեցեդենտ հովիտ է, ունի զառիթափ, լերկ, քարափակերպ լանջեր՝ կազմված նստվածքային ապարներից, կրաքարերից ու ավազաքարերից։ Կան բեդլենդներ, կրաքարային ապարների մեջ՝ կարստային ձևեր։
Ալեքսեյ Լեոնով

Ալեքսեյ Լեոնով (ռուս.՝ Алексей Архипович Леонов, մայիսի 30, 1934(1934-05-30)[…], Լիստվյանկա, West Siberian Krai, ՌԽՖՍՀ, ԽՍՀՄ - հոկտեմբերի 11, 2019(2019-10-11), , Մոսկվա), նախկին խորհրդային տիեզերագնաց, կյանքի վերջին տարիներին՝ գործարար։ Պատմության մեջ առաջին անգամ բաց տիեզերք դուրս եկած մարդը։


== «Վոսխոդ 2» ==
1957 թ. ավարտել է Չուգուևի ռազմաօդային ուսումնարանը։ 1960 թ. տիեզերք թռչելու համար ընտրված առաջին 20 օդաչուների շարքում էր։ 1965 թ. մարտի 18-ին Պավել Բելյաևի հետ առաջին անգամ տիեզերք է թռել «Վոսխոդ 2» տիեզերանավով (ընդհանուր տևողությունը՝ 26 ժամ)։ Այս ընթացքում էլ 12 րոպե տևողությամբ դուրս է եկել բաց տիեզերք։
1968 թ. ընտրվել է Սոյուզ նախագծին մասնակցելու համար. վերջինիս նպատակն էր առաջին անգամ Լուսնի շուրջը պտույտ գործելը։ Սակայն փորձնական ծրագրերը ձախողվում, և 1968 թ. դեկտեմբերին ամերիկացիներին հաջողվում է «Ապոլո 8» տիեզերանավով առաջինը հասնել Լուսին։


== «Սոյուզ 19» ==
Երկրորդ և վերջին թռիչքը Լեոնովը կատարել է «Սոյուզ 19»-ով՝ «Ապոլո-Սոյուզ փորձնական թռիչք» նախագծի շրջանակում։ 1975 թ. հուլիսի 15-ին տիեզերք է դուրս գալիս «Սոյուզ 19»-ը և միանում ամերիկյան «Ապոլո» կապսուլին։ Սա երկու տարբեր պետությունների տիեզերակայանների առաջին համակցումն էր։


== Ներկայում ==
1976-1991 թթ. Լեոնովը Յուրի Գագարինի անվան տիեզերագնացիների նախապատրաստման կենտրոնի ղեկավարն էր։ Ներկայում աշխատում է ռուսական բանկերից մեկում որպես խորհրդատու։


== Ծանոթագրություններ ==
1016

1016 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1016 թվականն է, 
XI դարի 16-րդ տարին։
Կիիսա (այլ կիրառումներ)

Կիիսա անունը կամ տերմինը կարող է վերաբերել հետևյալ հոդվածներին․

Կիիսա - գյուղ Էստոնիայի Սաուգա շրջանի կազմում։
Կիիսա - գյուղ Էստոնիայի Պեռստի շրջանի կազմում։
Կիիսա - գյուղական ավան Էստոնիայի Սակու շրջանի կազմում։
Կրեմյանկա (գյուղ, Եմելչևի շրջան)

Անվան այլ կիրառումների համար տե՛ս՝ ԿրեմյանկաԿրեմյանկա (ուկրաիներեն՝ Кремянка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Կրեմյանկա գյուղում բնակվում էր 140 մարդ։ Բնակավայրը զբաղեցնում է 0,87 կմ² տարածք։ Բնակչության խտությունը կազմում էր 160,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջեսի Նելսոն

Ջեսիկա Լյուիս Նելսոն (անգլ.՝ Jessica Louise Nelson, հունիսի 14, 1991(1991-06-14), Ռոմֆորդ), անգլիացի երգչուհի և բրիտանական Little Mix գըրլ բենդի  նախկին գլխավոր անդամ։ Խումբը ձևավորվել է բրիտանական «The X Factor» հեռուստաշոուի 8-րդ եթերաշրջանի ժամանակ 2011 թվականին, դառնալով առաջին խումբը, որը հաղթել է տվյալ մրցույթում։ Դեբյուտից սկսած խումբը վաճառել է ավելի քան 50 միլիոն ձայնագրության օրինակներ, որը նրանց ընդգրկում է բոլոր ժամանակների ամենալավ վաճառված գըրլ բենդերի թոփ 5-ում։ 2019 թվականին Նելսոնը ներկայացրել է BBC Three-ի «Jesy Nelson: Odd One Out» վավերագրական ֆիլմը, որը հիմնված է նրա մարմնի պատկերի փորձի և բուլիինգի վրա, որը 25-րդ National Television Awards-ի ժամանակ արժանացել է «Փաստացի ժամանց» մրցանակին։ 2020 թվականի դեկտեմբերի 14-ին Նելսոնը որոշում է լքել խումբը, որը կապված է նրա հոգեկան առողջության հետ։


== Վաղ կյանք ==
Ծնվել է 1991 թվականի հունիսի 14-ին։ Մեծացել է Արևելյան Լոնդոնի Ռոմֆորդ քաղաքում՝ բիզնեսմեն Ջոն Նելսոնի և Ոստիկանության համայնքային ծառայության աշխատակից Ջենիս Ուայթի ընտանիքում։ Ծնողները բաժանվել են, երբ Ջեսին 5 տարեկան էր։ Նա չորս երեխաներից երկրորդ ամենաերիտասարդն է, ունի ավագ քույր Ջեյդը, ավագ եղբայր Ջոնաթանը և կրտսեր եղբայր Ջոզեֆը ։
Նելսոնը հաճախել է Ջո Ռիչարդոսնի Համայնքայի Դպրոցն ու Էբս Քրոսի ակադեմիան և արվեստի քոլեջը։ Նա նաև հաճախել է Սիլվիյա Յանգի և Իվոն Ռոդսի թաթերական դպրոցը։ Դպրոցում իր համադասարանցիներից մեկը Ռիտա Օրան էր։ «The X Factor»-ում լսումներից առաջ Նելսոնը սպասուհի է աշխատել։ 2020 թվականին Նելսոնը պատմել է, որ մանուկ հասակում փոքր դերեր է կատարել «Իմ տղա» (2002) և «Հարրի Փոթերը և Կրակի գավաթը» (2005) ֆիլմերում։


== Կարիերա ==

Իր առաջին լսումների ժամանակ կատարել է Ժասմին Սալիվանի «Bust Your Windows» երգը։ Little Mix խմբին միանալուց ի վեր նա բախվել է համացանցային բուլիինգին և հնարավոր ճափով փորձել է պայքարել դրա դեմ «The X Factor»-ում գտնվելու ժամանակ։ Նելսոնը և Փերրի Էդվարդսը ընդգրկվել են Faux Pas խմբում, մինչդեռ Ջեյդ Թրիուոլը և Լի Էնն Փինոքը ընդգրկվել են Orion անվամբ խմբում։ Սակայն երկու խմբերն էլ չեն առաջխաղացվում։ Ավելի ուշ որոշում է ընդունվում հետ բերել քառյակին և ձևավորել Rhythmix խումբը և նրանք անցնում են ժյուրիների տուն։ Ի վերջո նրանք անցնում են կենդանի կատարումների և իրենց օգնական ժյուրին է դառնում Տուլիսա Կոնստոստավլոսը։ 2011 թվականի դեկտեմբերին հայտարարվել է, որ խմբի նոր անվանումն է Little Mix։ 2011 թվականի դեկտեմբերի 11-ին խումբը հաղթող է ճանաչվում և դառնում է առաջին խումբը, որը հաղթել է նախագիծը։ Նելսոնը խմբի հետ թողարկել է վեց ստուդիական ալբոմ՝ «DNA» (2012), «Salute» (2013), «Get Weird» (2015), «Glory Days» (2016), «LM5» (2018) և «Confetti» (2020)։ 2020 թվականի դեկտեմբերին նա հայտարարեց խմբից հեռանալու մասին, որը կապված է իր հոգեկան առողջության հետ կապված երկարատև խնդիրների հետ։


== Սկավառակագրություն ==


=== Երգահան ===


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Վագրի համաշխարհային օր

Վագրի համաշխարհային օր (անգլ.՝ International Tiger Day), ամենամյա տոն, որը սահմանվել է 2010 թվականի նոյեմբերին՝ Երկրի վրա վագրերի պահպանման հետ կապված խնդիրների վերաբերյալ Սանկտ Պետերբուրգում կայացած միջազգային համաժողովում («Վագրի գագաթնաժողով»)։ Տոնը նշվում է հուլիսի 29-ին։


== Պատմություն ==
Տարբեր երկրներում վագրի համաշխարհային օրվա անցկացման գլխավոր նպատակներից մեկն է հանրությանը իրազեկել վագրերի անհետացման խնդրի և դրանց պաշտպանության միջոցների մասին։
Վագրը գտնվում է միջազգային պաշտպանության ներքո, ներառված է ԲՊՄՄ Կարմիր գրքում (Հավելված 1 CITES)։ 1947 թվականից վագրերի որսի ամբողջական արգելք է սահմանված։ 1955 թվականին արգելվել է, իսկ հետո խիստ սահմանափակվել վագրիկների որսը։
Տարբեր վայրերում տոնը տարբեր կերպ է նշվում. օրինակ՝ աշխարհի որոշ կենդանաբանական այգիներում գիշատիչներն այդ օրը հատուկ համեղ կապոց և նվերներ են ստանում։ «Global Tiger Initiative» միջազգային կազմակերպությունը վագրի համաշխարհային օրվա առթիվ վագրերի պոպուլյացիան պահպանելու նպատակով հավաքվել է շուրջ 350 միլիոն դոլար և հայտարարել, որ մինչև 2022 թվականը վայրի կատուների պոպուլյացիան ոչ միայն չի վերանա, այլև կկրկնապատկվի։


== Տոնում ըստ տարիների ==


=== 2017 ===
Վագրերի յոթերորդ ամենամյա համաշխարհային օրը տարբեր կերպ է նշվել ամբողջ աշխարհում։ Տեղական միջոցառումներ են կազմակերպվել Բանգլադեշում, Նեպալում և Հնդկաստանում, ինչպես նաև այն երկրներում, որոնք չունեն վագրերի արեալներ՝ Անգլիայում և Միացյալ Նահանգներում։ Որոշ մարդիկ նույնպես մասնակցել են՝ փոխելով իրենց էջերի լուսանկարները սոցիալական ցանցերում։ «WWF»-ը ներդրումներ կատարելու միջոցով շարունակում է աջակցել «Կրկնակի վագրեր» արշավին։ Տարբեր ընկերություններ համագործակցում են «WWF»-ի հետ՝ օգնելու բարձրացնել խնդրի վերաբերյալ հանրային իրազեկվածությունը։


=== 2018 ===
Ամբողջ աշխարհում նկատվել է վագրերի պոպուլյացիայի և նրանց պաշտպանների առջև ծառացած խնդիրների մասին իրազեկվածության բարձրացում։ Հնդկաստանը յուրաքանչյուր չորս տարին մեկ հաշվում է վայրի վագրերի քանակը և խոստումնալից աճ է գրանցել՝ 2006 թվականին 1411-ից մինչև 2014 թվականին 2226։ Հնդկաստանում վագրերի պոպուլյացիայի աճն ունի հետևյալ միտումը․

2006 թվական՝ 1411
2010 թվական՝ 1706
2014 թվական՝ 2226
2019 թվական՝ 2967Հնդկաստանը երկրի բոլոր վագրերի 75%-ի բնակավայրն է[1]:


== Ծանոթագրություններ ==


== Արտաքին հղումներ ==
The St. Petersburg Declaration on Tiger Conservation
Tiger Recovery Program
Official International Tiger Day Website, 2013
International Tiger Day Website, World Wide Fund for Nature
INTERNATIONAL TIGER DAY Archived 2021-01-18 at the Wayback Machine.
Հասկել շրջան (Կանզաս)

Անվան այլ կիրառումների համար տե՛ս՝ Հասկել շրջան (այլ կիրառումներ)Հասկել շրջան (անգլ.՝ Haskell County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.494 կմ² է, բնակչությունը՝ 4.307 մարդ (2000 թ. տվյալներով)։ Շրջկենտրոնն է Սուբլետ բնակավայրը։ Կազմավորվել է 1887 թ.։
Ագրիպասյան

Ագրիպասյան, հայկական ազգանուն։


== Ազգանունը կրողներ ==
Հովհաննես Ագրիպասյան (1866-1889), ազգային-ազատագրական շարժման գործիչ, առաջին ֆիդայիներից։


== Ծանոթագրություններ ==
Կուդինովսկի (այլ կիրառումներ)

Կուդինովսկի, կարող է վերաբերել՝

Կուդինովսկի - խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Կուդինովսկի - խուտոր Ռուսաստանի Վոլգոգրադի մարզի Ֆրոլովսկի շրջանի կազմում։
Օլիմպիական խաղերի հայ մեդալակիրների ցանկ

Պատմական և քաղաքական պատճառներից ելնելով՝ հայ և հայկական ծագում ունեցող մարզիկների միայն փոքր մասն է մրցել Հայաստանի դրոշի ներքո։ Անտիկ օլիմպիական խաղերում չեմպիոն են դարձել հայ թագավորներ Տրդատ Գ-ը և Վարազդատը։ Ժամանակակից օլիմպիական խաղերին հայերից առաջինը 1912 թվականին Ստոկհոլմի խաղերին մասնակցել են մարզիկներ Մկրտիչ Մկրյանը և Վահրամ Փափազյանը, որոնք ներկայացրել են Օսմանյան կայսրությունը։ Օլիմպիական մեդալ նվաճած առաջին հայը ԱՄՆ ներգաղթածների որդի Հայկ Փրիստն է, որը բրոնզե մեդալ է նվաճել 1920 թվականի խաղերի (Անտվերպեն) ջրացատկի մրցումներում։ Խորհրդահայ մարմնամարզիկ Հրանտ Շահինյանը 1952 թվականին դարձել է ժամանակակից Օլիմպիական խաղերի առաջին հայ ոսկե մեդալակիրը։
1952-1988 թվականներին հայ մարզիկների մեծ մասը ներկայացնում էր Խորհրդային Միությունը։ Թեև 1991 թվականին Հայաստանը դարձավ անկախ պետություն, 1992 թվականի Բարսելոնայի խաղերի ընթացքում Հայաստանը և խորհրդային այլ նախկին պետությունները (բացառությամբ Բալթյան երկրների) կազմում էին միավորված թիմի մաս։ Հայաստանի ազգային օլիմպիական կոմիտեն հիմնադրվել է 1990 թվականին և 1993 թվականից դարձել է Միջազգային օլիմպիական կոմիտեի անդամ։ 1994 թվականին Լիլեհամերում կայացած ձմեռային օլիմպիական խաղերից սկսած Հայաստանի Հանրապետությունը օլիմպիական խաղերին մասնակցում է առանձին, բայց որոշ հայ մարզիկներ մրցում են օտար դրոշների ներքո, ներառյալ՝ արտերկրում ծնված էթնիկ հայերը և նրանք, ովքեր արտագաղթել են Հայաստանից։


== Անտիկ օլիմպիական խաղեր ==
Հայ մեծ թագավորներից մեկը՝ Տրդատ Գ-ը, որի օրոք 301 թվականին քրիստոնեությունը դարձել է Հայաստանի պետական կրոն, 281 թվականին տեղի ունեցած 265-րդ օլիմպիական խաղերում 22-23 տարեկանում դարձել է ըմբշամարտի չեմպիոն։ Արշակունի Վարազդատ թագավորը, որն իշխել է 374-378 թվականներին, Անտիկ օլիմպիական խաղերի վերջին հայտնի չեմպիոնն է։ 385 թվականին կայացած 291-րդ օլիմպիական խաղերում, հայոց գահը լքելուց յոթ տարի անց, նա դարձել է կռփամարտի չեմպիոն ։


== Ժամանակակից օլիմպիական խաղեր ==


=== Ամառային խաղեր ===


==== Որակազրկված մարզիկներ ====
2000 թվականի Սիդնեյի խաղերում ծանրամարտի տղամարդկանց +105 կգ քաշային կարգում Հայաստանի ներկայացուցիչ Աշոտ Դանիելյանը դոպինգ ստուգման դրական պատասխանից հետո զրկվել է նվաճած բրոնզե մեդալից։
Շվեդիան ներկայացնող Արա Աբրահամյանը 2008 թվականի Պեկինի խաղերում տղամարդկանց հունահռոմեական ոճի ըմբշամարտում (84 կգ քաշային կարգ) նվաճել է բրոնզե մեդալ, սակայն հետո որակազրկվել է «արդար խաղի ոգին խախտելու պատճառով»։
2012 թվականի Լոնդոնի խաղերում ծանրամարտի կանանց +75 կգ քաշային կարգում Հայաստանի ներկայացուցիչ Հռիփսիմե Խուրշուդյանը խթանիչների օգտագործման պատճառով զրկվել է նվաճած բրոնզե մեդալից։


=== Ոչ հայ օլիմպիական մեդալակիրների հայ մարզիչներ ===
Ադամ Գրիգորյան՝ ԱՄՆ-ի ջրագնդակի կանանց հավաքականի գլխավոր մարզիչ։ 2012 թվականի (Լոնդոն), 2016 թվականի (Ռիո դե Ժանեյրո) և  2020 թվականի (Տոկիո) խաղերում այդ հավաքականը նվաճել է ոսկե մեդալներ։
Վլադիմիր Աղաբաբյան՝ Ռուսաստանի օլիմպիական կոմիտեի բասկետբոլ 3×3-ի տղամարդկանց հավաքականի մարզիչ։ 2020 թվականի խաղերում (Տոկիո, կայացել են 2021 թվականին) այդ հավաքականը նվաճել է արծաթե մեդալներ։
Բրայան Գուրջյան՝ Ավստրալիայի բասկետբոլի տղամարդկանց հավաքականի գլխավոր մարզիչ։ 2020 թվականի խաղերում (Տոկիո, կայացել են 2021 թվականին) այդ հավաքականը նվաճել է բրոնզե մեդալներ։


=== Ձմեռային խաղեր ===
Զարևանդ (գավառ)

Անվան այլ կիրառումների համար տե՛ս՝ Զարևանդ (այլ կիրառումներ)Զարևանդ, գրաբար՝ Զարեւանդ, կոչվել է նաև Զարուանդ և Զարավանդ, գավառ Մեծ Հայքի Նոր Շիրական (Պարսկահայք) նահանգում, տարածքով համապատասխանում էր ներկայիս Սալմաստի և Դիլմանի շրջաններին (Ուրմիա լճից հյուսիս-արևմուտք)։ Գավառի պատմական վայրերից է Սալմաստ քաղաքը, որը հիշատակվում է դեռևս Փավստոս Բուզանդի մոտ։
Զաբրոդ (գյուղ, Խուստի շրջան)

Անվան այլ կիրառումների համար տե՛ս՝ ԶաբրոդԶաբրոդ (ուկրաիներեն՝ Забрідь), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Զաբրոդ գյուղում բնակվում էր 2 077 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նադիր (աստղագիտություն)

Անվան այլ կիրառումների համար տե՛ս՝ Նադիր (այլ կիրառումներ)
Նադիր (արաբ․՝ نظير‎‎ նազիր < նազարա – նայել), տվյալ վայրից անմիջականորեն ներքև ցույց տվող ուղղությունը, այսինքն՝ տվյալ կետում հորիզոնական հարթությանը օրթոգոնալ երկու ուղղահայաց ուղղություններից մեկը։ Քանի որ «ներքև» հասկացությունը հստակ չէ, նադիրը սահմանվում է ավելի խիստ տերմիններով։ Աստղագիտության մեջ, երկրաֆիզիկայում և առնչվող գիտություններում (օրինակ՝ օդերևութաբանության մեջ) նադիրը տվյալ կետում գրավիտացիայի ուժի ազդեցության ուղղությանը համընկնող ուղղությունն է։ Նադիրին հակադիր կետը կոչվում է զենիթ։ Զենիթը և նադիրը հորիզոնի երկու բևեռներն են։


== Ծանոթագրություններ ==
Նիեդան

Նիեդան (ֆր.՝ Nieudan), համայնք Ֆրանսիայի Օվերն մարզի Կանտալ գավառում։
Բնակչությունը 2012 թվականի դրությամբ կազմում է 109 մարդ, բնակչության խտությունը` 8.79 մարդ/կմ²։ Բնակավայրը զբաղեցնում է 12.4 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 115 կմ հարավ-արևմուտք, Օրիյակ քաղաքից` 17 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 72 աշխատունակ (15-64 տարեկան) բնակիչ, որոնցից ակտիվ էին 41-ը, իսկ ոչ ակտիվները` 31։ Ակտիվության ցուցանիշը կազմում է 56,9 %։ 41 աշխատունակ մարդկանցից աշխատել է 38 անձ (25 տղամարդ և 13 կին)։ Գործազուրկ են եղել 3 անձ (1 տղամարդ և 2 կին)։ 31 անաշխատունակներից 6-ը եղել են աշակերտներ կամ ուսանողներ, 14-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գոդֆրուա Կնելլեր

Գոդֆրուա Կնելլեր (գերմ.՝ Gottfried Kneller, օգոստոսի 8, 1646(1646-08-08)[…], Լյուբեկ, Սրբազան Հռոմեական կայսրություն - հոկտեմբերի 19, 1723(1723-10-19)[…], Լոնդոն, Մեծ Բրիտանիայի թագավորություն)՝ գերմանացի գեղանկարիչ, դիմանկարիչ։


== Կենսագրություն ==
Գոդֆրուա Կնելլերը ծնվել է 1646 թ.օգոստոսի 8-ին, Լյուբեկ քաղաքում։ Ամստերդամում Ֆերդինանդ Բոլի աշակերտն էր, մի քանի տարի ապրել է Վենետիկում, այնտեղ ուսումնասիրել է Տիցիանի և Տինտորետտոյի ստեղծագործությունները։
1674 թվականին հաստատվել է Լոնդոնում և մինչև կյանքի վերջին տարիները թագավորական պալատական գեղանկարիչ էր և կատարում էր բոլոր պատվերները։ Գեորգ I շնորհել էր նրան բարոնի տիտղոս։
Կնելլերը կտավներում նկարում էր բավականին արագ և միայն գլուխներ, մնացածը վերջացնում էին նրա աշակերտները և օգնականները։
Ռուսական արքա Պետրոս Մեծի առաջին ճանապարհորդության ժամանակ Ուտրեխում վրձնեց նրա դիմանկարը (բնօրինակը գտնվում է Հեմփթոն Քորթում, Բելլի կրկնօրինակը՝ Էրմիտաժում)։ Էրմիտաժում են գտնվում նաև նկարչի այլ աշխատանքների օրինակներ՝ փիլիսոփա Ջոն Լոքի Պ. Ի. Պոտյոմնիկի և փորագրիչ, քանդակագործ Գ. Գիբբոնսի դիմանկարները։
Գոդֆրուա Կնելլերը մահացել է 1723 թվականի հոկտեմբերի 19-ին բրիտանական մայրաքաղաքում։


== Հետաքրքիր փաստեր ==
Այդ ժամանակ Լոնդոնում ապրող պակաս հայտնի նկարիչ Շառլ Դագարը սովորություն չուներ ստորագրել իր աշխատանքները։ Նկարելու ոճի նմանության արդյունքում նրա կտավներից որոշները վերագրվում էին Գոդֆրուա Կնելլերին։


== Պատկերասրահ ==

		
		
		


== Ծանոթագրություններ ==


== Գրականություն ==
Сомов А. И. Кнеллер, Готфрид // Բրոքհաուզի և Եֆրոնի հանրագիտական բառարան։ в 86 т. (82 т. и 4 доп.). — СПб., 1890—1907.
Չարլզ Յորքս

Չարլզ Թայսոն Յորքս, (անգլ.՝ Charles Tyson Yerkes, հունիսի 25, 1837(1837-06-25), Ֆիլադելֆիա, Փենսիլվանիա, ԱՄՆ - դեկտեմբերի 29, 1905(1905-12-29), Նյու Յորք, Նյու Յորք, ԱՄՆ), ամերիկացի գործարար, մեծ դեր է խաղացել Չիկագոյի և Լոնդոնի հասարակական տրանսպորտի մշակման ու զարգացման մեջ։ Նրա կյանքի պատմությունը հիմք է հանդիսացել Թեոդոր Դրայզերի Ցանկության եռերգություն գրքի համար, ներառում է Ֆինանսիստը (1912), Տիտանը (1913) և Ստոիկը (1925) վեպերը։


== Կենսագրություն ==
Չարլզ Յորքսը ծնվել է 1837 թվականի հունիսի 25-ին Փենսիլվանիա նահաանգի Նոթերն Լիբերթիս (Northern Liberties) քաղաքում։ Նրա մայրը մահացել է ծննդաբերության տենդից, երբ Չարլզը 5 տարեկան էր։ Կարճ ժամանակ անց նրա հայրը ամուսնացել է ոչ քվակերուհու հետ և արտաքսվել Ընկերախմբից (քվակերների ինքնանվանումներից մեկը)։ Ֆիլադելֆիայի Կենտրոնական բարձրագույն վարժարանի երկամյա դասընթացների ավարտից հետո, դեռ 17 տարեկան հասակում, Չարլզ Յորքսը բացել է իր սեփական բրոքերային ընկերությունը և միացել Ֆիլադելֆիայի ֆոնդային բորսային։


== Ծանոթագրություններ ==


== Արտաքին հղումներ ==
Թայսոն Յորքս
Արցխելի

Արցխելի (վրաց.՝ არცხელი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջան‎‎‎ում։


== Դիրք ==
Գյուղը գտնվում է ծովի մակարդակից 1550 մետր բարձրության վրա։ Շրջկենտրոն Մեստիայից հեռու է 32 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 65 մարդ։


== Ծանոթագրություններ ==
(8962) Նոկտուա

(8962) Նոկտուա (անգլ.՝ Noctua), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,199176 ա. մ., առավելագույնը մոտենում է 2,9497 ա. մ. հեռավորության վրա և հեռանում 3,4487 ա. մ., իսկ Երկրի ուղեծրին Նոկտուա աստերոիդը նվազագույնը մոտենում է 1,9634 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2090,05 երկրային օրվա ընթացքում, իր ուղեծրով շարժվելով միջինում 0,172245 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8962) Նոկտուա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եպիսկոպոսի կինը

«Եպիսկոպոսի կինը» (անգլ.՝ The Bishop's Wife ), 1947 թվականին ռեժիսոր Հենրի Կոստերի նկարահանած ռոմանտիկ կատակերգություն։


== Սյուժե ==
Ջուլիան եպիսկոպոս Բրոգհեմի կինն է, Դեբբին՝ նրա փոքր դուստրը։ Նույնիսկ Սուրբ Ծննդյան նախօրյակին նրանք ապարդյուն հույսով ուշադրություն են սպասում  իրենց հոր և ամուսնու կողմից, սակայն վերջինս զբաղված է նոր տաճարի համար նվիրատվություններ հավաքելով և ամբողջ ժամանակ անցկացնում է աղոթելով։  Քաղաքում հայտնվում է Դադլի անունով մի անծանոթ, որը հավաստիացնում է, թեինքը երկնքից ուղարկված հրեշտակ է, որը պետք է օգնի բոլոր կարիքավորներին։ Այն հրաշքները, որոնք տեղի են ունենում, չնայած փոքր լինելուն, եպիսկոպոսին ստիպում են մտածել այն մասին, թե ինչն է իսկապես կարևոր այս կյանքում։


== Դերերում ==
Քերի Գրանտ— Դադլի
Լորետա Յանգ - Ջուլիա Բրոգհեմ
Դևիդ Նիվեն - եպիսկոպոս Հենրի Բրոգհեմ
Մոնթի Վուլլի - պրոֆեսոր Ուոթրիջ
Ջեյմս Գլիսոն - Սիլվեսթեր, տաքսիստ
Գլեդիս Կուպեր - տիկին Հեմիլթոն
Էլզա Լանչեսթեր - Մատիլդա
Սառա Հադեն— Միլդրեդ Քեսըվեյ
Քերոլին Գրայմս — Դեբի Բրոգհեմ
Տիտո Վուոլո— Մագենտին
Քլեր Դու Բրեյ —երկրորդ տիկին
Իզաբել Ջուել— մայրը հիստերիայի մեջ
Ռեջիս Թումի —միստր Միլլեր


== Մրցանակներ ==
1948 թվականին արժանացել է Օսկար մրցանակի լավագույն հնչունավորման համար։
Անվանակարգեր՝

Լավագույն ֆիլմ
Լավագույն ռեժիսոր
Լավագույն մոնտաժ
Դրամատիկական / կատակերգական ֆիլմերի լավագույն սաունդթրեք


== Վերանկարահանում ==
1996 թվականին վերանկարահանվել է «Քահանայի կինը» կոչվող տարբերակը, որտեղ գլխավոր դերերը կատարել են Ուիթնի Հյուսթոնը և Դենզել Վաշինգտոնը։ Ֆիլմը ներկայացվել է Օսկարի «Դրամատիկական / կատակերգական ֆիլմերի լավագույն սաունդթրեք» անվանակարգում։


== Ծանոթագրություններ ==
Mega Channel

Mega Channel, Հունական հեռուստացանց, երկրի առաջին մասնավոր հեռուստաընկերությունը։ ՀԻմնվել է 1989 թվականի նոյեմբերի 20-ին, հեռուստակենտրոնը գտնվում է Աթենքում։ Պատկանում է «Teletypos SA» ընկերությանը։ Իրականացնում է եթերայի, կաբելային և արբանյակային հեռարձակում Հունաստանի ողջ տարածքում։ Հեռուստաալիքը հիմնականում ցուցադրում է ժամանցային ուղղվածության հաղորդումներ՝ կատակերգություններ, հեռուստասերիալներ, թոկ-շոուներ, լրատվական թողարկումներ։ Հեռուստաալիքի գլխավոր մրցակիցն է ANT1 հեռուստաալիքը։
2000 թվականից սկսվել է հեռուստաընկերության 'MEGA Cosmos 'միջազգային ցանցի հեռարձակումը Եվրոպայում, Հյուսիսային Ամերիկայում և Ավստրալիայում։ Հեռուստաալիքը ներկայացնում է Mega Channel-ի լավագույն արտադրանքը։


== Արտաքին հղումներ ==
Պաշտոնական կայք (հուն.)
Mega Cosmos (հուն.)


== Ծանոթագրություններ ==